Писмо от Васил Левски до Найден Геров 01.02.1868
Ваше благродие, г-н Найдене,

При дохождането Ви в Белград дойдойх няколко пъти при Вас, [та] дано Ви намеря сам, [за] да Ви кажа, че искам да изляза, макар 25 дни преди времето. [Искам] да си дойда по нашите места, да се намеря с познатите ми, от които се чака нещо и на които трябва да се каже по-напаред [да се предупредят и подготвят предварително]. И тогава ще имаме сигурна нашата къща и двора й [ще осигурим освобождението на народа]. Затова Ви моля писмено сега да ме изискате с някакво средство за във Влашко преди 20 април. И оттам да ми се дадат 6 дълги и 6 къси, които се пълнят отзад. Напротив, ако не ме пуснат преди времето, за което Ви пиша по-горе, и не ми дадат потребните [пушки] от Влашко, тогава знам, че нищо няма в нашата къща. На които съм казал още на 67 г. пред други, че докато не дойда, никому да не се доверяват, от които се и чака в онова място. Ако ли  съвсем други се обърне [ако друг пожелае да направи това], в каквото ни най-млко не сме се уверили, защото за таквоз нещо трябва поне един старейшина да има между нас. В кратко [отскоро време] всекидневните минути [случаи] ни показват разпиляване, за което всичките казват, че като остане до 15 март един месец, [ще бъдат разписнати от легията]. Очевидно да е истина. Ако ли не, едни говорят, че ще се върнат във Влашко, а повечето са съгласни да излязат с чети, което ще каже, че остават на наше разположение. А къде ще му излезе краят? За това остава на старите да мислят. Ако не ни дадат пушки, ние ще излезем с тояги, както на 67 г. третата ни част [от четата]беше.

Моля Ви, дори и да е било наредено за общо въстание или  [ако] не [е] било [наредено], да изработите [наредите] по-скоро, за което Ви моля и [ако] е възможно [да наредите]. И като дойда по-напред при Вас, ще видите, че колкото по-напред бих дошел, [толкова] би било по-добре. Ако и да знаете какво трябва [какво е нужно да се направи], то като Вас човеци не могат [го] извърши, [макар] и да можете [да наредите] чрез други, но [Вие] не знаете онези человеци, с които може да се извърши.

Покорний Васил И. Лъвскийиз Белградската академия – новообразувана българска чета

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.59–60

Писма от Васил Левски